CELEX: 62010CB0460
Language: el
Date: 2011-04-14 00:00:00
Title: Υπόθεση C-460/10 P: Διάταξη του Δικαστηρίου της 14ης Απριλίου 2011 — Luigi Marcuccio κατά Δικαστηρίου της Ευρωπαϊκής Ένωσης (Αίτηση αναιρέσεως — Εξωσυμβατική ευθύνη — Εκπροσώπηση του αναιρεσείοντος — Δικηγόρος χωρίς εντολή — Επίδοση αιτήσεως αναιρέσεως — Αίτημα περί καταβολής αποζημιώσεως — Δικαστήριο της Ευρωπαϊκής Ένωσης — Απόρριψη — Προσφυγή ακυρώσεως — Προβαλλόμενη πρόκληση ζημίας — Αγωγή αποζημιώσεως — Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη)

6.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 232/11
            
         Διάταξη του Δικαστηρίου της 14ης Απριλίου 2011 — Luigi Marcuccio κατά Δικαστηρίου της Ευρωπαϊκής Ένωσης
   (Υπόθεση C-460/10 P) (1)
   
   (Αίτηση αναιρέσεως - Εξωσυμβατική ευθύνη - Εκπροσώπηση του αναιρεσείοντος - Δικηγόρος χωρίς εντολή - Επίδοση αιτήσεως αναιρέσεως - Αίτημα περί καταβολής αποζημιώσεως - Δικαστήριο της Ευρωπαϊκής Ένωσης - Απόρριψη - Προσφυγή ακυρώσεως - Προβαλλόμενη πρόκληση ζημίας - Αγωγή αποζημιώσεως - Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη)
   2011/C 232/18
   Γλώσσα διαδικασίας: η ιταλική
   
      Διάδικοι
   
   
      Αναιρεσείων: Luigi Marcuccio (εκπρόσωπος: G. Cipressa, avvocato)
   
      Αντίδικος κατ’ αναίρεση: Δικαστήριο της Ευρωπαϊκής Ένωσης (εκπρόσωπος: A.V. Placco)
   
      Αντικείμενο
   
   Αίτηση αναιρέσεως ασκηθείσα κατά της διατάξεως του Γενικού Δικαστηρίου (έκτο τμήμα) της 6ης Ιουλίου 2010, στην υπόθεση T-401/09, Marcuccio κατά Επιτροπής, με την οποία απορρίφθηκε, αφενός, προσφυγή περί ακυρώσεως των αποφάσεων που φέρεται ότι έλαβε το Δικαστήριο, σχετικά με απόρριψη του αιτήματος για αποκατάσταση της ζημίας την οποία υπέστη ο Luigi Marcuccio λόγω της, κατά τους ισχυρισμούς του, παράτυπης επιδόσεως σε αυτόν της αιτήσεως αναιρέσεως στο πλαίσιο της υποθέσεως T-20/09 P και, αφετέρου, αγωγή αποζημιώσεως.
   
      Διατακτικό
   
   Το Δικαστήριο διατάσσει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει τον L. Marcuccio στα δικαστικά έξοδα της αναιρέσεως.
            
         
      (1)  ΕΕ C 328 της 4.12.2010.